**2023-2024 оқу жылындағы**

**ҰЙЫМДАСТЫРУШЫ ПЕДАГОГТЫҢ ЖЫЛДЫҚ**

**ЖҰМЫС ЖОСПАРЫ БОЙЫНША**

**АНЫҚТАМАСЫ**

**2023-2024 оқу жылындағы ұйымдастырушы педагогтың**

**жылдық жұмыс жоспары бойынша**

**АНЫҚТАМАСЫ**

2023 жылдың 1қыркүйек күні мектебімізде "Мектебім-мейірім мекені "атты салтанатты жиын өткізілді.Салтанатты жиынды мектеп директоры Кеулімжай Әлия Талғатбекқызы ашты.Ол өз сөзінде барша ата- ана,ұстаз,оқушыларды жаңа оқу жылымен құттықтап,толағай табыстар тіледі.

жаңа оқу жылында алғашқы марапаттар табыс етілді.

Салтанатты жиынға ыстық лебізін арқалай келген қонақтарымыз ауыл әкімі Ә.Кәрібаев,ауыл инспекторының көмекшісі С. Нысанбаев, ауыл ақсақалдары Ә. Шамаранов, ардагер ұстаздар Ә.Әбдімұратов өз құттықтауларын айтты.

Мектеп табалдырығын бүгін аттаған 11 бүлдіршіндеріміздің жыр шумақтары жиынның көркін келтірді.

11 қыркүйек күні мектебімізде дене шынықтыру пәні мұғалімдерімен бірлесе спорттық-сауықтыру, «Дене сергіту» челенджі өткізілді. Челендж Ұлттық ғылыми-практикалық дене тәрбиесі орталығы әзірлеген «Сергіту сәті» челенджін өткізу әдістемелік ұсынымына сәйкес 1-4 сыныптар, 5-9 сыныптар, 10-11 сыныптарға арналған жаттығулар кешеніне сәйкесінше ұйымдастырылды.

1қазан -Халықаралық қарттар күні мерекесі қарсаңында ауылымыздағы қазыналы қарияларымыздың шаңырақтарына барып мерейлі мерекемен құттықтадық.

Үлкенді сыйлау мен құрмет көрсету - ата-бабадан келе жатқан салтымыз.Ақыл-кеңестің, үлгі өнегенің сарқылмас кенішіндей болған қарттарымыз аман - есен жүргейсіздер!

3 қазан күні мектебімізде “Төрт тоқсан - төрт өнер” ұлттық мәдени-ағартушылық жобасының “Ақындар айтысы” бөлімі бойынша оқушылар арасында “Туған жерім мақтанышым” тақырыбында мектепішілік ақындар айтысы өтті. Аталған додаға 5-9 сынып оқушылары қатысты.

Қатысушы үміткерлер шамалары жеткенше туған жерінің қадір қасиеті туралы айтты. Қазылар алқасы айтыскерлердің орындау шеберлігіне, өлең сөздердің ұйқасы мен мағынасына, сахна мәдениетіне назар аудара отырып бағалады. Нәтижесінде 5 сынып оқушысы Байдос Әсел І орын,7 сынып оқушысы Жаңабек Меңсұлу ІІ орын,9 сынып оқушысы Шахмерден Наз ІІІ орын иеленді. Балаларымыз шын жүйрік болмаса да, рухани құндылықтарға толы сәттің куәсі болып, өз халқына, туған жеріне, мәдениетіне, салт-дәстүріне деген мақтаныш сезімдері арта түскендей болды. Ал айтыс өнерін тамашалауға келген оқушылар айтыс өнері туралы мағлұмат алып тарқасты.

5 қазан - Мұғалімдер күніне орай балалары мен жастар арасында ұйымдастырылып жатқан "Ұстазыма мың алғыс" атты челленджге мектеп оқушылары да қатысып, ұстаздарды мерекелерімен құттықтады.

5 қазан Ұстаздар күніне "Ұстазым-ұлағатым,үлгі-өнегем!"атты мерекелік іс-шара болып өтті.

Мақсаты: Ұстаздардың төл мерекесін ұлықтау, ұстаздарға құрмет, ілтипат көрсету.

Іс-шара барысында мектеп басшысы Ә. Талғатбекқызы құттықтау сөз алып, барша ұстаздар қауымына шығармашылық табыс тіледі. Оқушылар әннен шашу шашып, жыр шумақтарын арнады.

25 қазан - Республика күніне орай « Ұланымыз-ұлы елдің» тақырыбында

Жас ұлан балалар мен жасөспірімдерді ұйым қатарына қабылдау жиыны өткізілді. «Жас ұлан» ұйымына салтанатты түрде 2-5 сынып оқушыларынан 17 бала салтанатты түрде ант беріп, ұйым қатарына қабылданды.

Іс-шара барысында Жас ұлан ұйымының Туы кіргізіліп,Әнұран орындалды. Ұйымға қабылданған оқушыларды мектеп директоры Ә. Кеулімжай құттықтап ыстық ықыласын білдірді.

25 қазан - Республика күніне орай және «Қыран елім—Қазақстаным!» патриоттық акциясы аясында бір мезетте Ту көтеру және «Патриотизм дауысы» жаппай Гимнді орындау шарасы өткізілді

21 қазан күні мектебімізде оқушылар арасында «Өзін-өзі басқару» ұйымдарын дамыту тұжырымдамасы бойынша «Мектеп Парламенті» сайлауы өткізілді.

Оған мектебіміздің үздік оқитын, қоғамдық жұмыстарға белсене қатысатын 8-10 сынып оқушылары арасынан 6 үміткер қатысты.

Мектеп Парламенттігіне үміткер болып тіркелген оқушылар, әрқайсысы өздерінің сайлауалды бағдарламаларын ұсынып, өз ойларын ортаға салды.

Сайлау әділдікпен өтті және қорытындысы бойынша Мектеп президенті болып 10 сынып оқушысы Жарылқасын Жаннұр сайланды.

15 қараша-Ұлттық валюта күні қарсаңында "Ұлттық валюта тәуелсіздігіміздің нышаны " тақырыбында 5-6 сыныптар арасында интеллектуалды сайыс өтті

Сайыс барысында Тәуелсіз еліміздің ең бірінші айрықша белгісі теңгемен тереңірек таныстыра отырып, Қазақстанның ұлттық ақшасына көшу тарихы туралы бейнебаян көрсетілді.

Екі топқа түрлі тапсырмалар берілді.

Банкноттардағы ұлы тұлғаларды таныстырып,олардың тарихтағы орны туралы айтылды.

Тапсырманы дұрыс орындаған топ өз қоржынына “алтын” теңгелер жинады.

Интеллектуалдық сайыс қызықты өтті.

20 қараша күні мектебімізде "Еркін тыныс ал" тақырыбында оқушылар арасында салауатты өмір салтын қалыптастыру мақсатында флешмоб өткізілді.

Мақсаты:Балалардың салауатты өмір салтына деген ұмтылысын арттыру, вейпингтің адам ағзасына келтіретін кері әсері бойынша кеңінен насихаттау болып табылады.

28 қараша күні мектебіміздің бастауыш 1-4 сыныптар арасында "Алтын күз" сайысы өткізілді.

Сайыс 4 кезеңнен тұрды.

І бөлім «Таныстыру» оқушылар өз өнерлерімен өз топтарын таныстырады.

ІІ бөлім «Өз өнері» алтын күз мерекесіне арнайы дайындаған ән, би, жаттауларын ортаға салды.

ІІІ бөлім «Күз байлығы» оқушылардың күздік бау бақшалардан жинаған дақылдармен өз қолдарынан жасалған жұмыстарын көрсету.

ІҮ бөлім "Көрініс" (әзіл, театрландырылған қойылым)

Мақсаты: Жас ұрпаққа қоршаған ортадағы түрлі құбылыстарды және күз кереметтілігін нақты айқындап ашуға, табиғатты сүйюге, сақтауға үйрету.

Инабатты, иманды, іскер, мәдениетті, жеке тұлғаны қалыптастыру.

Сайыстың қорытындысы бойынша 1-сынып оқушыларынан құралған топ "Бас жүлде",

3-сынып оқушыларынан құралған топ 1 орын,

2 сынып оқушыларынан құралған топ 2 орын,

4 сынып

оқушыларынан құралған 2 орынмен марапатталып, жеңіске жетті.

5 желтоқсан Халықаралық «Еріктілер күніне» орай, «Біртұтас тәрбие бағдарламасы» аясында көше тазалығы мен мешіт ауласын тазалау мақсатында мектебіміздің Парламент мүшелері арасында «Мен волонтермін!» акциясы өткізілді.

Акцияның негізгі мақсаты-білім алушыларды еңбекке баулу, жақсылық жасауға деген ұмтылысты ояту.

16 желтоқсан – Қазақстан Республикасының Тәуелсіздік күніне орай «Тәуелсіздік ел тірегі» атты мектепішілік жоспарға сәйкес «Тәуелсіз Қазақстан» тақырыбында 1-4-сынып оқушылары арасында онлайн сурет салу байқауы, 5-11 сынып аралығында шығармалар байқауы онлайн режимінде өткізіліп желіге жарияланды.

26-28 желтоқсан күндері мектебімізде бастауыш, жоғары сынап оқушыларының Жаңа жылдық шыршасы өтті.

Жаңа жыл - әрбір үйде, әр отбасында күтілетін ең сүйікті ертегі мерекесі екені белгілі.

Мереке мектебімізде ата-аналардың қатысуымен көңілді өткізілді.

Жаңа жылдық шыршаның басты қонақтары Аяз ата мен Ақшақарға өз өнерлерін көрсетіп, сыйлықтарға ие болды.

Балалар мерекелік кештен жаңа 2024 жылға ерекше көңіл күймен қадам басты.

2024 жылдың 5 қаңтар күні мектебімізде қысқы каникул кезіндегі мектепішілік іс-шараларының жоспарына сәйкес,балалардың демалысын тиімді пайдалану мақсатында "Кітап оқитын адам- табысты адам" тақырыбында дөңгелек үстел өтті.

Шара барысында балаларға үнемі оқудың пайдасы жайлы ақпарат беріліп, көп оқудың, ізденудің жетістікке жеткізетіндігі жайлы айтылды.

“Білімдіге дүние жарық” дегендей кітап оқу арқылы біліммен сусындап, жарқын болашаққа қадам басқан әрбір оқушы - мектеп жетістігі, келешек кепілі.

1 наурыз Алғыс айту күніне арналған құттықтау челлендж

"Мектеп парламенті" ұйымы мүшелерінің ұйымдастыруымен.

Челленджге мектебіміздің 7-11 сынып оқушылар қатысты. Челлендж өткізудің негізгі мақсаты - оқушыларымызды кішіпейілдікке, адамгершілікке, жанашырлыққа, достыққа, ауызбірлікке баулу.

1 НАУРЫЗ - АЛҒЫС АЙТУ КҮНІ мектебмізде мерекеге арналған жиын өткізілді. Жиынға мектеп мұғалімдері мен оқушылары түгел қатысып, бір-біріне алғыстарын жеткізді.

Бастауыш сынып оқушыларыны мерекеге орай жыр шумақтарын арнап "Алғыс"әнін орындау сәті барлық қатысушыларға жағымды көңіл-күй сыйлады.

Мерекелік жиында ұстаздар мен қызметкерлер Б.Кәрібаева,Ш.Дабылов,

А.Бөлебаевалар сөз сөйлеп,мерекеге деген жүрекжарды лебіздерін білдірді.

Жиынды мектеп директоры Ә.Кеулімжай қорытындылап, ұстаздар мен мектеп қызметкерлеріне, оқушыларға алғысын айтты

Мектебімізде 8 наурыз - Халықаралық әйелдер күні мерекесіне арналған мектеп оқушыларының мерекелік құттықтау жиыны өткізілді.

Мақсаты: аналарды, әжелерді, қыздарды халықаралық 8 - наурыз

мерекесімен құттықтау; жанұядағы ана мен бала арасындағы

қатынасты нығайту, анаға деген сүйіспеншілікке, ананы

құрметтеп, сыйлауға тәрбиелеуге бағыттау.

14 наурыз – Көрісу күні. Қазақ халқының көнеден келе жатқан мерекелерінің бірі саналатын бұл күн Ұлыстың ұлы күні – Наурыз мейрамының бастауы саналады.

Осы орайда,мектебізде 14- наурыз күні парламент өзін-өзі басқару ұйымының ұйымдастыруымен, қазақ халқының құндылығын насихаттау, салт-дәстүрлерді кеңінен дәріптеу мақсатында «Көрісу күні - Амал мерекесі» атты іс- шарасы өткізілді.

Әз-Наурыздың бастауы болған Көрісу күні құтты болсын! Еліміз аман, жұртымыз тыныш болсын!

22-наурыз - Ұлыстың Ұлы күні.

Мектебімізде 1-11 сыныптарда және МАД тобында "Қош келдің, әз-Наурыз!" тақырыбында іс-шара сағаттары өтті.

Тәрбие сағаттарының мақсаты - жыл басы Наурыз мерекесінің мәнін ұғындыру, салт-дәстүр, жөн-жоралғыларды таныту.

Іс-шара сағаттарында оқушылар ұлттық нақышта киініп, салт-дәстүрден қойылымдар қойды, ән шырқап, би биледі, ұлттық ойындар ойнады.

Ұлыстың ұлы күні жоғары деңгейде тойланды.

20 наурыз күні мектебімізде "Наурыз почтасы" ұйымдастырылды. Акция аясында мектеп директоры Ә.Кеулімжай

Мереке қарсаңында мектебімізде қырық жылдан аса ұстаздық қызмет жасап,еңбек демалысына шыққан зейнеткер ұстаздарымыз Әнуарбек Әбдімұратов,Аханов Құттыбай ағайларға және Еңсепбаева Қалампыр, Есентаева Райкүл апайларға білім мен тәрбие берудегі қызметіне алғыс пен құттықтау тілек жолданған Қазақстан Республикасының оқу-ағарту министрі құттықтау хатын табыстады.

"Жасұлан" ұйымының оқушылары үйлеріне арнайы барып құттықтады.

Ұлыс оң болсын, ақ мол болсын.

19 наурыз "Жаңару" күнінде №238 орта мектебінде “Тал егу” акциясы өтіп, мектеп қызметкерлері және оқушылар ағаш отырғызды.

Табиғатты аялап,айналамызды көгалдандыруға үлес қосу барша адамзаттың міндеті.

10 сәуір күні мектеп Парламенті өзін-өзі басқару ұйымы оқушылары ауланы тазартып, тал егетін орындарды тазалап,дайындады."Таза болса табиғат, аман болар адамзат" деген ұранмен мектеп ауласына тал егіп, көркейтуге өз үлестерін қосты.

12-сәуір Ғарышкерлер күніне орай мектебімізде бастауыш сынып оқушылары арасында шығармашылық сурет байқауы болып өтті.

Байқауға 1-сыныппен және даярлық сыныбы бойынша 45 оқушы қатысты.

Байқаудың мақсаты: оқушылардың ой-өрісі мен көзқарастарын кеңейтіп, өздерінің көркемдік қабілеттері мен қияли даралықтарын көрсету, ғарыш туралы өз ойларын қағаз бетіне түсіру, фантастикалық жанрда шығармашылық шеберлігін шыңдау.

18 сәуір күні мектебімізде мектеп бітіруші түлектері мен ұстаздар тобы "Таза Қазақстан- таза аймақ" акциясы аясында "Киелі мекен" атты апталық барысында экологиялық сана мен экологиялық мәдениет қалыптастыру мақсатында ауылдың ортасындағы "Ер есімі- ел есінде" тарихи ескерткіш маңына тазалық, абаттандыру жұмыстарын жүргізді.

Барша ауыл тұрғындарын республикалық акция аясында өтіп жатқан «Киелі мекен» апталығына белсене атсалысты.

1 мамыр — Қазақстан халықтарының бірлігі күніне орай мерекелік іс-шара өтті.

Мақсаты: елдегі түрлі ұлт пен дін өкілдерінің бір-біріне деген сый құрметін арттырып, татулықты, бірлікті, ортақ құндылықтарды насихаттау.

Шара барысында оқушылар өлең айтып,әртүрлі ұлттардың билерін биледі.

Достық, бірлік, ынтымақ туралы өлең шумақтарын оқыды.

«ТҮЛЕКТЕРДІҢ АҒАШ ЕГУ» ЧЕЛЛЕНДЖІ

6 мамыр күні мектебімізде «Атадан мал қалғанша,тал қалсын» демекші "Мамыр айы - ынтымақ күні" шарасын өткізуге байланысты 9,11 сынып оқушылары "Түлектердің ағаш егу" челленджін өткізді.

Мақсаты: Көркейту, көгалдандыру жұмыстарына атсалысу, табиғатты сақтау, ағаш отырғызу арқылы болашақ ұрпаққа табиғат анаға, күллі жаратылысқа деген ықаласын оятып, адам баласының табиғатпен байланысын ұғындыру.

9 мамыр -Ұлы Жеңіс күніне орай мектебімізде

"ЕР ЕСІМІ - ЕЛ ЕСІНДЕ" атты тағзым алаңында, бірі – туған жері үшін қасық қаны қалғанша күресіп, майдан даласында шейіт болса, бірі – аман-есен елге оралып, соғыстан кейінгі елді қайта қалпына келтіруге атсалыс­қан, бүгінгі ұрпаққа бейбіт өмірді аманат еткен ата-бабаларымызға тағзым етіп, гүл шоғын қойып, құран бағыштап, ерлік сағатын өткізді.Оқушыларымыздың санасында аталарымыздың батырлықтары мәңгі сақталады.

24 мамыр күні мектебімізде «Жұлдызды шеру» ұйымдастырылды.

Тасарық ауылындағы №238 орта мектебінде білімнің қайнар бұлағына , өнердің жарқын шырағына , спорттың жас саңлақтарына айналған білім алушыларымыз бен ұстаздарымызды жетістіктерімен марапаттайтын, жұлдыздар шеруі ұйымдастырылды.

Жыл бойы табысты еңбек етіп, жоғары жетістікке жеткен мұғалімдер мен оқушыларды мектептегі еңбек ардагері мен ардагер ұстаздар атындағы атаулы бөлмелердің иелерінің ұрпақтары тағайындаған номинациялар және степендиялармен марапатталды.

25 мамыр күні мектебімізде мектеп бітіруші түлектердің «Мектебім, саған мың алғыс!» тақырыбындағы мектеп бітіру шарасы өткізілді. Шараға ата-аналар, ардагер ұстаздар қатысты.

Мектеп бітіру шарасы негізінен түлектердің оқу-тәрбие барысындағы жетістіктерін көрсетіп, мектепке деген құрметін арттыру, патриотизмге баулу бағытында ұйымдастырылды.

Бітіруші түлектерге мектеп директоры Кеулімжай Әлия Талғатбекқызы құттықтау сөз арнап, ізгі ниетін жеткізді.

Іс-шара түлектердің алғашқы ұстазы Кәрібаева Балагул апайдың Әліппе сабағымен басталды. Ары қарай түлектер өздерінің мектебіне, ұстаздарына, ата-аталарына арналған жүрекжарды өлеңдерімен жалғасты. Шара соңы ауыл ақсақалы Әмірбек атаның батасымен қорытындыланды.

**№238 орта мектеп жанынан ұйымдастырылған «Балдәурен» жазғы тынығу**

**лагерінің жалпылама есебі.**

Мектеп жанынан ашылған жазғы сауықтыру лагері ІІ-ауысым бойынша жұмыс жүргізді.

2024жылы қамтылған бала саны :60

Лагерьдің І- ауысымында 1-6 сынып оқушыларынан әлеуметтік топтағы 30 бала қамтылды.

ІІ- ауысымында тамақсыз 30 бала қамтылды.

Балалар 2 топқа бөлінді

І топ «Қарлығаш» топ тәрбиешісі: Ж.Исатаева

ІІ топ «Жұлдызша» топ тәрбиешісі: А.Құрманшаева

27 маусым күні “ЖАЙДАРЛЫ ЖАЗ КЕЛДІ” тақырыбында мектеп жанындағы

“Балдаурен” жазғы сауықтыру лагерінің салтанатты ашылуы таза ауада өткізілді.

Жазғы сауықтыру лагерінің мақсаты: жазғы демалыс уақытында оқушылардың бос уақытын тиімді ұйымдастыру, оқушылардың адамгершілік және мәдени құндылықтарын арттыру, мектеп пен ата-ана арасындағы байланысты нығайту.

Жазғы сауықтыру лагерінің ашылуында мектеп директоры Кеулімжай Әлия Талғатбекқызы сөз сөйлеп, балаларды лагердің ашылу күнімен құттықтады.

Бұдан кейін топтар өздерін таныстырып, ортада өз өнерлерін көрсетті.

31 мамыр «Қуғын-сүргін құрбандарын еске алу» күніне орай, мектеп жанындағы «Балдәурен» сауықтыру лагерінің топтарымен еске алуға арналған тәрбие сағаты өткізілді.

1 маусым - Халықаралық Балаларды қорғау күні мерекесіне орай мектеп жанынан құрылған "Балдәурен" лагерінің тынығушылары мектептің спорт залында ауылдық клуб пен "Қуаныш"шағын орталығының ұйымдастыруымен өткізілген "ТӘЙ-ТӘЙ"шоу сайысында өз өнерлерін көрсетті.

Шара әрі қарай балақайлардың сайысымен басталды.

Сайыс соңы әдемі ән, әсем билермен жалғасын тапты.

Жазғы уақытта балалардың демалысын тиімді ұйымдастыру үшін спорттық үйірмелер,қол өнер үйірмелер,тіл үйірмелері ұйымдастырылды.

4-маусым ҚР Мемлекеттік рәміздер күніне орай «Рәміздерім-мақтанышым » тақырыбында тәрбие сағаты өткізілді.

Лагерь тәрбиешілерінің ұйымдастыруымен. «Жүзден жүйрік» «Жолаушы,жол ережесін сақтайық, ,«Сен білесің ба?» білім сайысы, «Көңілді старт» спорттық сайыс т.б іс-шаралар жоғары дәрежеде өткізілді.

Лагерьдің соңғы күні мектеп жанындағы «Балдәурен» күндізгі тынығу лагерінің

І кезегі өз жұмысын аяқтады.

Табиғат аясында «Қош бол,Балдәурен!»атты жабылу кеші ұйымдастырылып, 10 күн бойы атқарылған жұмыстардың есебі берілді.

Балалар ән шырқап,қызықты ойындар ойнатылады.

Ұйымдастырушы педагог: Ж.Биманова

М.Жанабилова